##### ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

**V ý p i s**

**zo zápisnice z 20. schôdze Ústavnoprávneho výboru Národnej rady Slovenskej republiky konanej 25. januára 2011**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Ústavnoprávny výbor Národnej rady Slovenskej republiky

##  prerokoval zákon z 9. decembra 2010, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 205) a na návrh poslanca M. Poliačika hlasoval o  návrhu uznesenia uvedeného v prílohe.

 Z  celkového počtu 13 poslancov Ústavnoprávneho výboru Národnej rady Slovenskej republiky bolo prítomných 9 poslancov. Za návrh predneseného uznesenia hlasovali 6 poslanci a 3 poslanci hlasovali proti návrhu. Ústavnoprávny výbor Národnej rady Slovenskej republiky **neprijal platné uznesenie,** nakoľko návrh uznesenia **nezískal** **súhlas nadpolovičnej väčšiny všetkých poslancov** podľa čl. 84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov.

 Radoslav Procházka

 predseda výboru

overovatelia výboru:

Jana Dubovcová

Róbert Madej

 ***Príloha***

 **ÚSTAVNOPRÁVNY VÝBOR**

**NÁRODNEJ RADY SLOVENSKEJ REPUBLIKY**

 20. schôdza

 Číslo: SEPR-1034/2010

***Návrh***

 **U z n e s e n i e**

 **Ústavnoprávneho výboru Národnej rady Slovenskej republiky**

 **z 25. januára 2011**

## k zákonu z 9. decembra 2010, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 205)

 **Ústavnoprávny výbor Národnej rady Slovenskej republiky**

 **A. p r e r o k o v a l**

##  pripomienky uvedené v časti III rozhodnutia prezidenta Slovenskej republiky z 27. decembra 2010 číslo 3283-2010-BA;

 **B. o d p o r ú č a**

 Národnej rade Slovenskej republiky

##  zákon z 9. decembra 2010, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 205) schváliť v znení týchto pripomienok:

1. V čl. I dvadsiatom siedmom bode § 86h v nadpise sa slová „od 1. januára 2011“ nahrádzajú slovami „od 1. apríla 2011“.
2. V čl. I dvadsiatom siedmom bode § 86h ods. 1 sa slová „za mesiac január 2011 vo februári 2011“ nahrádzajú slovami „za mesiac apríl 2011 v máji 2011“.
3. V čl. I dvadsiatom siedmom bode § 86h ods. 2 sa slová „do 30. apríla 2011“ nahrádzajú slovami „do 31. júla 2011“.
4. V čl. IV dvanástom bode § 102i v nadpise sa slová „od 1. januára 2011“ nahrádzajú slovami „od 1. apríla 2011“.
5. V čl. IV dvanástom bode § 102i sa slová „do 31. decembra 2011“ nahrádzajú slovami „do 30. júna 2012“ a slová „do 30. júna 2012“ sa nahrádzajú slovami „do 31. decembra 2012“.
6. V čl. V sa vypúšťajú druhý bod až štvrtý bod.

 Doterajší piaty bod sa označuje ako druhý bod.

1. Čl. VI znie:

„Čl. VI

 Tento zákon nadobúda účinnosť 1. apríla 2011, okrem čl. I trinásteho bodu, ktorý nadobúda účinnosť 1. septembra 2011, tretieho bodu, ktorý nadobúda účinnosť 1. novembra 2011, siedmeho bodu § 14 ods. 2 písm. b) a dvadsiateho štvrtého bodu, ktoré nadobúdajú účinnosť 1. apríla 2012, a čl. V, ktorý nadobúda účinnosť 1. júla 2011.“;

**C. u k l a d á**

 predsedovi výboru

 informovať

 predsedu gestorského Výboru Národnej rady Slovenskej republiky pre zdravotníctvo.